Amy Macdonald

Amy Macdonald (født 25. august 1987 i Bishopbriggs nær Glasgow i Skottland) er en skotsk sanger/låtskriver.
Hennes stemme er beskrevet som myk og varm. Macdonald nevner Travis som sin største innflytelse fra tenårene, andre favoritter er The Killers og Rammstein, favorittsangene hennes er "Acquiesce" av Oasis.


== Biografi ==
Amy Elizabeth Macdonald gikk på Bishopbriggs High School i East Dunbartonshire, Skottland. Etter å ha blitt inspirert av Travis på T in the Park-festivalen i 2000, hun hørte Travis sang "Turn" og ønsket å spille den selv. Hun kjøpte en Travis-akkordbok og begynte å spille på farens gitar, hun lærte seg å spille bare 12 år gammel. Rett etterpå begynte hun å komponere sine egne sanger, den første ble kalt "The Wall". Hun begynte å spille på puber og kaféer rundt Glasgow når hun var 15 år.Hennes debutalbum This Is Life ble gitt ut 30. juli 2007 og har nå solgt over 1 million eksemplarer i Storbritannia, og over 4 millioner over hele verden. Albumet har også gjort suksess på hit-listene, det var nummer en på den britiske album-listen og høyt oppe i en rekke europeiske land og ble lansert i USA i 2008.
Hennes første singel, "Poison Prince" (en hyllest til Pete Doherty), ble gitt ut 7. mai 2007. Singelen ble lansert i Norge i juni 2008. Også singelen "This Is the Life" fikk stor suksess, den var nummer en i seks land og var blant de ti beste i elleve andre land.Hennes andre album A Curious Thing ble utgitt 8. mars 2010 i Storbritannia og Frankrike, senere i andre europeiske land. Albumet ble offisielt bare gitt ut i europeiske land. A Curious Thing gjorde Amy Macdonald til noe av en superstjerne i Tyskland, Østerrike og Sveits, der albumet ble ekstremt populært. Hit-singelen "Don't Tell Me That It's Over" er en av singlene fra dette albumet. A Curious Thing har i dag solgt omtrent 1 500 000 eksemplarer over hele verden.Det tredje albumet, kalt Life in a Beautiful Light, ble gitt ut 8. juni 2012 i flere europeiske land og 11. juni i de gjenværende europeiske landene. Den første singelen fra det tredje albumet var "Slow It Down".Hennes neste album Under Stars ble utgitt 17. februar 2017. En video av en akustisk versjon av albumsporet "Down by the Water" ble også gitt ut. Før utgivelsen opptrådte hun live på BBC Skottlands Hogmanay 2017-show der hun sang sin kommende singel "Dream On".Woman of the World (The Best of 2007–2018), albumet ble gitt ut 23. november 2018. Det inneholdt alle hennes mest kjente sanger, pluss en tidligere ikke utgitt sang, "Woman of the World". Macdonald startet også en europeisk turné i 2019.
I 2019 medvirket hun også på GBA sin singel "Woman of the World".
Macdonald begynte å skrive sanger i 2018, og hun startet innspillingen av sitt femte studioalbum i februar 2020. Etter et avbrudd forårsaket av COVID-19-pandemien i mars, gjenopptok hun innspillingen i juni 2020. 27. august 2020 ga hun ut albumets første single "The Hudson" og albumet The Human Demands kom ut 30. oktober 2020.Macdonald snakket om albumet, og fremførte en akustisk versjon av sporet "We Could Be So Much More", på BBC Radio 4s Front Row i november 2020. En ny europa turné startet våren 2021.Macdonald var forlovet med fotballspiller Steve Lovell i 2008, men de giftet seg ikke. Hun kunngjorde i januar 2016 at hun var forlovet med fotballspiller Richard Foster, de giftet seg i 2018 i Las Vegas. Amy Macdonald er en Rangers F.C-supporter.


== Diskografi ==

Studioalbum

This Is the Life (2007)
A Curious Thing (2010)
Life in a Beautiful Light (2012)
Under Stars (2017)
The Human Demands (2020)Samlealbum

Woman of the World (The Best of 2007–2018) (2018)Live-album

Live from Glasgow (2007)
iTunes Festival: London 2010 (2010)
Love Love UK & European Arena Tour LIVE 2010 (2011)
Under Stars (Live in Berlin) (2017)Singler

"Poison Prince" fra This Is the Life (2007) - Nummer 20 i Scotland og 141 i UK.
"Mr Rock & Roll" fra This Is the Life (2007) - Nummer 1 i Scotland, 12 i UK og 20 i Norge.
"L.A."  fra This Is the Life (2007) - Nummer 5 i Scotland og 48 i UK.
"This Is the Life" fra This Is the Life (2007) - Nummer 17 i Scotland, 28 i UK, 1 i Norge, 1 i AUT, 1 i BEL og 1 i NL.
"Run" fra This Is the Life (2008) - Nummer 16 i Scotland og 75 i UK.
"Don't Tell Me That It's Over" fra A Curious Thing (2010) - Nummer 21 i Scotland og 48 i UK.
"Spark" fra A Curious Thing (2010)
"This Pretty Face" fra A Curious Thing (2010) - Nummer 92 i Scotland og 138 i UK.
"Love Love" fra A Curious Thing (2010) - Nummer 183 i UK.
"Your Time Will Come" fra A Curious Thing (2010)
"Slow It Down" fra Life in a Beautiful Light (2012) - Nummer 16 i Scotland og 45 i UK.
"Pride" fra Life in a Beautiful Light (2012) - Nummer 87 i Scotland og 187 i UK.
"4th of July" fra Life in a Beautiful Light (2012)
"Dream On" fra Under Stars (2017) - Nummer 28 i Scotland.
"Automatic" fra Under Stars (2017)
"Down by the Water" fra Under Stars (2017)
"This Christmas Day" (2017) - Nummer 57 i Scotland.
"Woman of the World" fra Woman of the World (2018)
"This Time's Everything" fra Woman of the World (2019)
"The Hudson" fra The Human Demands (2020) - Nummer 12 i Scotland.
"Crazy Shade of Blue" fra The Human Demands (2020)
"Fire" fra The Human Demands (2020)
"Statues" fra The Human Demands (2021)
"Statues" akustisk versjon (2021)
"The Hudson" akustisk versjon (2021)


== Priser og nominasjoner ==
I 2007 vant Amy Macdonald "Silver Clef Award" for "Best Newcomer".
I 2008 ble hun kåret til "Scottish Person of the Year" av Daily Record.
I 2009 ble hun nominert av NRJ Music Awards til "International Revolution of the Year" og til "International Album of the Year for This Is the Life".
! 2009 ble hun også nominert av tyske Echo Awards til "Best International Female", "Single of the Year" for "This Is the Life" og til "Best Newcomer International", den sistnevnet vant hun.
I 2009 vant hun også Swiss Music Awards "Best International Album" for This Is The Life og "Best International Song" for "This Is The Life".
I 2010 vant hun "Best Album" for A Curious Thing av Tartan Clef Awards.
I 2011 vant hun Echo Awards sin "Best International Rock/Pop Female".
I 2011 vant hun også Swiss Music Awards sinmmer" på Silver Clef Awards.
Hun har vunnet "Best International Newcomer" og "Best International Song" på Swiss Music Awards.
I 2013 ble hun igjen nominert til Echo Awards sin "Best International Rock/Pop Female".
I 2013 ble hun nominert av Scottish Fashion Awards til "Scottish Fashion Icon".
! 2014 ble hun igjen nominert av Scottish Fashion Awards til "Scottish Fashion Icon", dette året vant hun.
I 2015 vant hun Scottish Music Awards sin "King Tut's Songwriting Award".
I 2018 vant hun Forth Radio Awards sin "The Forth International Music Icon Award".
I 2020 vant hun Specsavers: Scottish Music Awards sin "Women In Music Award".


== Referanser ==


== Eksterne lenker ==
(en) Offisielt nettsted 
(en) Amy Macdonald – kategori av bilder, video eller lyd på Commons 
(en) Amy Macdonald – galleri av bilder, video eller lyd på Commons 
(en) Amy Macdonald på Internet Movie Database 
(en) Amy Macdonald på Discogs 
(en) Amy Macdonald på MusicBrainz 
(en) Amy Macdonald på Spotify 
(en) Amy Macdonald på Songkick 
(en) Amy Macdonald på Last.fm 
(en) Amy Macdonald på Genius — sangtekster 
(en) Amy Macdonald på AllMusic 
Amy Macdonald på Twitter 
Amy Macdonald på Facebook 
Amy Macdonald på Instagram 
Amy Macdonald på YouTube 
Amy Macdonald på Myspace